I Nørager skete der en ulykke mandag morgen, da en 7-årig dreng var på vej i skole på cykel. Han blev ramt af en lastbil, der efterfølgende stak af fra stedet. Den 7-årige dreng kom ikke alvorligt til skade, men fik overfladiske skrammer i ansigtet. Det oplyser vagtchef Bruno Brix fra Nordjyllands Politi. Drengens cykel blev smadret. -  Det er uvist om det er drengen, der rammer lastbilen, eller om lastbilen, der rammer ind drengen. I hvert fald burde chaufføren have stoppet, siger Bruno Brix. Episoden fandt sted på Bredgade i Nørager klokken cirka 07.35. Politiet leder nu efter lastbilchaufføren. - Vi har ikke hørt fra flugtbilisten. Vi har et vidne, der fortæller, at chaufføren ikke kan være tvivl om at drengen blive ramt. Den skal selvfølgelig stoppe, fortæller vagtchefen.

Referat:
Nordjyllands Politi leder nu efter flugtbilisten.